Κλοέ Καρντάσιαν

H Κλόι Αλεξάντρα Καρντάσιαν (Khloé Alexandra Kardashian, 27 Ιουνίου 1984) είναι Αμερικανίδα επιχειρηματίας και τηλεοπτική προσωπικότητα. Από το 2007 μέχρι το 2021 πρωταγωνιστούσε στο οικογενειακό reality «Keeping Up With The Kardashians» του E! Entertainment το οποίο από το 2022 προβάλλεται στο Hulu ως «The Kardashians». Μαζί με την αδελφή της, Κόρτνεϊ, έχει συμμετάσχει και στα spin-offs "Kourtney & Khloé Take Miami" (2009-13) και "Kourtney and Khloé Take The Hamptons" (2014–15).

Από το 2017 ασχολείται και με την εταιρία ένδυσης «Good American», την οποία έχει ιδρύσει η ίδια. Επίσης, από το 2017 μέχρι το 2019 παρουσίαζε και το ριάλιτι «Revenge Body with Khloé Kardashian».

 Προσωπική ζωή 
Τον Αύγουστο του 2009 ξεκίνησε τη σχέση της με τον τότε καλαθοσφαιριστή του NBA, Lamar Odom, μέλος της ομάδας Λος Άντζελες Λέικερς. Παντρεύτηκαν μόλις έναν μήνα  αργότερα, στις 27 Σεπτεμβρίου 2009 και μετά άλλαξε το ονοματεπώνυμο της σε Khloé Kardashian Odom. Μάλιστα, τη σεζόν 2011-12 έπαιξαν και στο ριάλιτι «Khloé & Lamar». Τον Δεκέμβριο του 2013, έπειτα από μήνες που βρίσκονταν σε διάσταση, η Kardashian κατέθεσε αίτηση διαζυγίου ζητώντας να αφαιρέσει και το επώνυμο Odom. Το ζευγάρι υπέγραψε ξανά αίτηση διαζυγίου τον Ιούλιο του 2015 όμως λίγους μήνες αργότερα η Kardashian ζήτησε να αποσυρθεί, προκειμένου να μπορέσει να φροντίσει ως σύζυγος τον Odom που νοσηλεύονταν σε κρίσιμη κατάσταση. Τελικά, το διαζύγιο τους εκδόθηκε επίσημα τον Δεκέμβριο του 2016.

Τις περιόδους που βρισκόταν σε διάσταση με τον Odom, δημιούργησε άλλες γνωστές σχέσεις. Συγκεκριμένα, από τον Ιανουάριο μέχρι τον Δεκέμβριο του 2014 ήταν ζευγάρι με τον ράπερ French Montana ενώ από το 2015 μέχρι το 2016 ήταν ζευγάρι με τον τότε καλαθοσφαιριστή της ομάδας Χιούστον Ρόκετς, Τζέιμς Χάρντεν.

Το 2016 ξεκίνησε τη σχέση της με τον επίσης καλαθοσφαιριστή του NBA (τότε μέλος της ομάδας Κλίβελαντ Καβαλίερς) Tristan Thompson. Στις 12 Απριλίου 2018 γεννήθηκε το πρώτο τους παιδί, η κόρη τους, True. Τον Φεβρουάριο του 2019 γνωστοποιήθηκε ότι η Kardashian χώρισε από τον Thompson λόγω απιστίας του όμως επανασυνδέθηκαν το καλοκαίρι του 2020. Τον Ιούνιο του 2021 χώρισαν ξανά λόγω απιστίας του Thompson, επανασυνδέθηκαν όμως τον Οκτώβριο και χώρισαν οριστικά τον Δεκέμβριο του 2021. Στις 28 Ιουλίου 2022, αν και χωρισμένοι, απέκτησαν μέσω παρένθετης μητρότητας, το δεύτερο παιδί τους, έναν γιο τον Tatum.

 Φιλμογραφία 
+ΤηλεόρασηΈτοςΤίτλοςΡόλοςΣημειώσεις2007-σήμεραKeeping Up with the KardashiansΗ ΊδιαΠρωταγωνιστικός ρόλος, 174 επεισόδια2008MADtv2 επεισόδια2009The Celebrity Apprentice11 επεισόδια2009-2013Kourtney & Khloe Take Miami26 επεισόδια2010Fashion Police5 επεισόδια90210Επεισόδιο: "Senior Year, Baby"PsychotherapistΝτάνι Χίλμαν2011Law & Order: LAΗ ΊδιαΕπεισόδιο: "Benedict Canyon"2011-2012Kourtney & Kim Take New York7 επεισόδιαKhloe & LamarΠρωταγωνιστικός ρόλος, 20 επεισόδια2012Punk'dΕπεισόδιο: "Miley Cyrus"The X-FactorΣυμπαρουσιάστρια, 16 επεισόδια2014-2015Kourtney and Khloé Take The HamptonsΠρωταγωνιστικός ρόλος2015I Am Cait3 επεισόδιαDash DollsΠαραγωγή2016Kocktails with KhloeΠαρουσιάστρια2017-σήμεραRevenge Body with Khloé KardashianΠαρουσιάστρια2019Flip It Like Disick1 επεισόδιο2020Twisted SistersΕξωτερική παραγωγός
 Παραπομπές 

Κατηγορία:Αμερικανίδες μοντέλα
Κατηγορία:Αμερικανοί αρμενικής καταγωγής